CELEX: 62018CN0086
Language: sk
Date: 2018-02-07 00:00:00
Title: Vec C-86/18: Žaloba podaná 7. februára 2018 – Európska komisia/Luxemburské veľkovojvodstvo

7.5.2018   
            
            
               SK
            
            
               Úradný vestník Európskej únie
            
            
               C 161/19
            
         Žaloba podaná 7. februára 2018 – Európska komisia/Luxemburské veľkovojvodstvo
   (Vec C-86/18)
   (2018/C 161/21)
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: P. Ondrůšek, F. Thiran, G. von Rintelen, splnomocnení zástupcovia)
   
      Žalovaný: Luxemburské veľkovojvodstvo
   
      Návrhy žalobkyne
   
   
               —
            
            
               určiť, že Luxemburské veľkovojvodstvo si tým, že do 18. apríla 2016 neprijalo zákony, iné právne predpisy a správne opatrenia nevyhnuté na dosiahnutie súladu so smernicou Európskeho parlamentu a Rady 2014/23/EÚ z 26. februára 2014 o udeľovaní koncesií (Ú. v. EÚ L 94, 2014, s. 1), alebo v každom prípade tým, že Komisii tieto predpisy neoznámilo, porušilo povinnosti, ktoré mu vyplývajú z článku 51 uvedenej smernice,
            
         
               —
            
            
               uložiť Luxemburskému veľkovojvodstvu v súlade s článkom 260 ods. 3 ZFEÚ povinnosť zaplatiť denné penále vo výške 12 920 eur odo dňa vyhlásenia rozsudku v tejto veci z dôvodu nesplnenia povinnosti oznámiť opatrenia na prebratie smernice 2014/23/EÚ,
            
         
               —
            
            
               zaviazať Luxemburské veľkovojvodstvo na náhradu trov konania.
            
         
      Žalobné dôvody a hlavné tvrdenia
   
   
               1.
            
            
               Členské štáty boli podľa článku 51 ods. 1 smernice 2014/23/EÚ povinné prijať ustanovenia nevyhnutné na dosiahnutie súladu s touto smernicou do 18. apríla 2016. Keďže Luxembursko neoznámilo Komisii opatrenia na prebratie tejto smernice, Komisia sa rozhodla predložiť vec Súdnemu dvoru.
            
         
               2.
            
            
               Vo svojej žalobe Komisia navrhuje uložiť Luxembursku denné penále vo výške 12 920 eur. Pri výpočte výšky penále sa zohľadnila závažnosť a dĺžka trvania porušenia, ako aj odstrašujúci účinok v závislosti od platobnej schopnosti tohto členského štátu.